અંબાણીએ ઉમેર્યું હતું કે ‘જિયોમાં અમે ભારતને મોબિલિટી તેમજ ફાઇબર આધારીત વાયરલાઇન કનેક્ટિવિટીમાં વિશ્વમાં ટોચના પાંચ દેશોમાં લઈ જવા પ્રતિબધ્ધ છીએ.' તેમણે કહ્યું કે છેલ્લાં એક વર્ષમાં જિયોના ગ્રાહકોની સંખ્યા વધીને 21.5 કરોડ થઈ ગઈ છે. શરૂઆતના માત્ર 22 મહિનામાં બમણી સંખ્યા મેળવવાનો વિક્રમ વિશ્વમાં કોઇપણ સ્થળે કોઇપણ ટેકનોલોજી કંપની નોંધાવી શકી નથી, એમ તેમણે જણાવતાં ઉમેર્યું હતું કે જિયોના નેટવર્ક પર ડેટાનો ઉપયોગ 125 કરોડ ગીગા બાઇટ (GB)થી વધીને 240 કરોડ GB થયો છે, તેમજ વોઇસનો દૈનિક વપરાશ 250 કરોડ મિનિટથી વધીને 530 કરોડ મિનિટ થયો છે અને વિડિયોનો માસિક વપરાશ 165 કરોડ કલાકથી વધીને 340 કરોડ કલાક થયો છે.